**"Prvo su došli..."** poznata je izjava i provokativna pjesma koja se pripisuje pastoru [Martinu Niemöller](https://hr.wikipedia.org/w/index.php?title=Martinu_Niem%C3%B6ller&action=edit&redlink=1) (1892.-1984.) o tromosti i nereagiranju njemačkih [intelektualaca](https://hr.wikipedia.org/wiki/Intelektualac) nakon dolaska [nacista](https://hr.wikipedia.org/wiki/Nacisti) na vlast te politike "čišćenja" pojedinih društvenih skupina. Postoje određena neslaganja oko točnog teksta i vremena nastanka citata; moguće je da je Niemöller u različitim prigodama različito prezentirao citat.

***New England Holocaust Memorial* u Bostonu -** Verzija teksta zapisana na monolitu

Prvo su došli po komuniste,  
a ja se nisam pobunio  
jer nisam bio komunist.

Zatim su došli po [Židove](https://hr.wikipedia.org/wiki/%C5%BDidovi),  
a ja se nisam pobunio  
jer nisam bio Židov.

Zatim su došli po sindikaliste,  
a ja se nisam pobunio  
jer nisam bio sindikalist.

Zatim su došli po [katolike](https://hr.wikipedia.org/wiki/Katoli%C4%8Danstvo),  
a ja se nisam pobunio  
jer sam bio [protestant](https://hr.wikipedia.org/wiki/Protestantizam).

Zatim su došli po mene,  
a do tada više nije bilo nikoga  
da se pobuni.

**Verzija iz 1976. -** prema Zakladi Martin Niemöller:

Kada su nacisti došli po [komuniste](https://hr.wikipedia.org/wiki/Komunizam),  
ja sam šutio;  
jer nisam bio komunist.

Kada su zatvorili [socijaldemokrate](https://hr.wikipedia.org/wiki/Socijaldemokracija),  
ja sam šutio;  
jer nisam bio socijaldemokrat.

Kada su došli po [sindikaliste](https://hr.wikipedia.org/wiki/Sindikat),  
ja se nisam pobunio;  
jer nisam bio sindikalist.

Kada su došli po mene,  
više nije bilo nikog  
da se pobuni.